**7- sinf o`quvchilari uchun ona tili fanidan tuzilgan ijodiy bayon matni**

‘Yaxshi so`z –jon ozig`i –yomon so`z bosh qozig`i ‘,deydi dono xalqimiz .Haqiqatdan ham yaxshi so`z iliq muomala munosabat kishilar o`rtasida mehr-oqibat , do`stlik birodarlik rishtalarini mustahkamlaydi . O`z o`rnida aytilgan yaxshi so`z insonlarni ulkan ishlar qilishda , jasoratlar ko`rsatishda undabgina qolmay , unda mavjud bo`lgan eng yaxshi fazilatlar ni ham yuzaga chiqaradi .Muomala munosabat tufayli insonni qanday oilada tarbiya topgani , ota-onasi , uztozi kim ekanligi ayon bo`ladi .

Oilalarimizda ham shirin so`z , yaxshi muomala asosida qurilgan tarbiya farzandlar kamolotida katta ahamiyat kasb etadi. Bu borada buyuk yo`lboshchimiz Islom Karimovning “Yuksak ma`naviyat –yengilmas kuch” asaridagi : “ ... men mumtoz yozuvchimiz Abdulla Qodiriyning “O`tgan kunlar” asaridagi qahramonlarning o`zaro muomala va muloqotlari ularning hatto kichik farzandlarini ham “siz”lab gapirishi misolida ota-bobolarimizning oila ma`naviyatiga qanchalik e’tibor berganiga ishonch hosil qilaman” , degan jumlalarini keltirish kifoya. Yaxshi so’z , yaxshi muomala kishiga obro’-etibor, baxt-saodat, huzur-halovat keltirish bilan bir qatordao’sha insonning oilasi ma’naviyatini ham belgilab berar ekan.

Ulug’ mutafakkir bobomiz Alisher Navoiy ham bu borada fikr –mulohaza yuritar ekanlar , so`z bilan odamning tanasiga pok ruh bag`ishlab va aksincha so`z bilan tandagi tirik ruhni halok etish mumkinligi haqida qayg`uradilar .Xalqimizda ‘Boshinga qilish kelsa ham ,rost gapir ‘degan maqol bor . Buning ma`nosi –yolg`on so`zlab ming o`lgandan ,rost gapirib bir o`lgan afzal , bir kun kelib yolg`onning oshkor bo`lganichalik sharmandalikning asorati qilishning o`tkir damidan ham kuchliroq ziyon –zahmat yetkazishi mumki n deganidir .Buyuk bobomiz ‘Xamsa’ning birinchi dostoni ‘Hayrat –ul abror’da kishilarning bir-biriga munosabati, muomala madaniyati , o`zini tuta bilishi bola tarbiyasi haqida qimmatli fikrlar bayon etsa ,ikkinchi dostonida insonparvarlik ,iroda qudrati ,mehr –muhabbat ,vafo-sadoqat tarannum etiladi .Uchinchi dostonida esa inson qadr-qimmati ,yaxshilik , mehr –muhabbat g`oyalari ilgarl suriladi .

Buyuk bobokalonimiz Alisher Navoiy va boshqa allomalarimiz , o`zining dono fikrlari , qimmatli maslahatlari pand- nasihatlari bilan barcha odamzod ahlini dunyuda yaxshilik qilib yashashga , yaxshi nom qoldirishga , ezgu amallarga chorlab keladi . (292 – so`z)

Test DTS talablariga mos ravishda tuzilgan.

Metodbirlashma rahbari : Z.Ro’ziyeva.